NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KNR-VFR-2259/2024-20

**590a**

**S p o l o č n á s p r á v a**

**výborov Národnej rady Slovenskej republiky o prerokovaní návrhu Súhrnnej výročnej správy Slovenskej republiky za rok 2023 (tlač 590)**

**–––––––––––––––––––––––––––––––––––––––––––––––––––––––––––––––––––––––––––**

Návrh Súhrnnej výročnej správy Slovenskej republiky za rok 2023 (tlač 590) pridelil na prerokovanie predseda Národnej rady Slovenskej republiky rozhodnutím č. 643 zo dňa 14. novembra 2024 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj a zároveň určil lehotu na prerokovanie.

Predseda Národnej rady Slovenskej republiky ako gestorský výbor určil Výbor Národnej rady Slovenskej republiky pre financie a rozpočet, ktorý podá Národnej rade Slovenskej republiky spoločnú správu o prerokovaní uvedeného materiálu vo výboroch a návrh na uznesenie Národnej rady Slovenskej republiky.

**Výsledok rokovania výborov:**

# V súlade s rozhodnutím predsedu Národnej rady Slovenskej republiky č. 643 zo dňa 14. novembra 2024 prerokoval návrh Súhrnnej výročnej správy Slovenskej republiky za rok 2023 (tlač 590):

* **Výbor** Národnej rady Slovenskej republiky **pre financie a rozpočet** (uzn. č. 165 zo dňa 19. novembra 2024) a
* **Výbor** Národnej rady Slovenskej republiky **pre verejnú správu a regionálny rozvoj** (uzn. č. 81 zo dňa 26. novembra 2024).

Predloženú správu uvedené výbory prerokovali a svojim uznesením ju **zobrali na vedomie**. Zároveň **odporučili** Národnej rade Slovenskej republiky návrh Súhrnnej výročnej správy Slovenskej republiky za rok 2023 (tlač 590) **vziať na vedomie**.

Zo strany výborov Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Gestorský výbor podľa § 79 ods. 4 a 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov schválil spoločnú správu uznesením **č. 177 zo dňa 26. novembra 2024 a**určil poslanca **Daniela Karasa** za spoločného spravodajcu výboru.

Gestorský výbor spoločného spravodajcu zároveň poveril:

1. predniesť spoločnú správu na schôdzi Národnej rady Slovenskej republiky;
2. navrhnúť Národnej rade Slovenskej republiky postup pri hlasovaní v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Návrh uznesenia Národnej rady Slovenskej republiky je prílohou tejto správy.

Bratislava 26. novembra 2024

**Ján B l c h á č , v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

**n á v r h**

**U z n e s e n i e**

**Národnej rady Slovenskej republiky**

**z ... decembra 2024**

k Súhrnnej výročnej správe Slovenskej republiky za rok 2023 (tlač 590)

Národná rada Slovenskej republiky

**b e r i e n a  v e d o m i e**

Súhrnnú výročnú správu Slovenskej republiky za rok 2023, podľa ktorej k 31. decembru 2023:

 a) hospodárenie verejnej správy v jednotnej metodike ESA 2010 platnej pre Európsku úniu na základe jesennej notifikácie dosiahlo

aa) schodok vo výške 6,4 mld. eur, čo predstavuje -5,2 % hrubého domáceho produktu;

ab) konsolidovaný dlh k 31. decembru 2023 sumu 68,9 mld. eur, čo predstavuje 56,1 % hrubého domáceho produktu;

b) konsolidované aktíva, ako aj pasíva súhrnného celku Slovenskej republiky dosiahli
89,831 mld. eur, konsolidovaný výsledok hospodárenia ako rozdiel medzi účtovnými výnosmi a účtovnými nákladmi súhrnného celku dosiahol -2,605 mld. eur.